ທ່ານ Tillerson ຖືກຕ້ອງຕິ ສຳລັບແຜນການ ຈະບໍ່ເຂົ້າຮ່ວມ ກອງປະຊຸມ NATO
ທ່ານ Toner ໄດ້ກ່າວຢໍ້າວ່າ ສະຫະລັດ ຍັງຄົງມີຄວາມໝັ້ນໝາຍ ຕໍ່ອົງການ NATO ຢູ່ຄືເກົ່າ100 ເປີເຊັນ.
ລັດຖະມົນຕີການຕ່າງປະເທດ ສະຫະລັດ ທ່ານ Rex Tillerson ໄດ້ຖືກຕ້ອງຕິ ໃນການ ຕັດສິນໃຈທີ່ຈະບໍ່ໄປຮ່ວມໃນກອງປະຊຸມລັດຖະມົນ ຕີການຕ່າງປະເທດຂອງອົງການ NATO ທີ່ຈະຖືກຈັດຂຶ້ນໃນນະຄອນ ຫຼວງ ບຣັສໂຊສ ເດືອນໜ້ານີ້, ແລະ ສຳລັບການປະ ກາດວ່າ ທ່ານຈະເດີນທາງໄປປະເທດ ຣັດເຊຍ ໃນທ້າຍເດືອນເມສາ ດ້ວຍ ໃນກອງປະຊຸມຖະແຫຼງຂ່າວຂອງກະຊວງການຕ່າງປະເທດວັນອັງຄານວານນີ້, ຮັກສາການໂຄສົກ ທ່ານ Mark Toner ໄດ້ຕອບຄຳຖາມຫຼາຍຂໍ້ ກ່ຽວກັບ ກອງປະຊຸມອົງການ NATO ຂອງບັນດານັກຂ່າວ ນັກຂ່າວຄົນໜຶ່ງໄດ້ກ່າວວ່າ ລາວຮູ້ຂ່າວມາວ່າ ອົງການ NATO ໄດ້ສະເໜີຫຼາຍໆມີື້ໃຫ້ທ່ານ Tillerson ເລືອກ ເພື່ອໃຫ້ທ່ານສາມາດໄປຮ່ວມ ກອງປະຊຸມໄດ້, ແຕ່ວ່າຂໍ້ສະເໜີເຫຼົ່ານັ້ນໄດ້ຖືກປະຕິເສດ ທ່ານ Toner ໄດ້ກ່າວວ່າ ບັນ ຫາແມ່ນຄວາມຂັດແຍ້ງຂອງການຈັດເວລາ ທ່ານໄດ້ກ່າວວ່າ ເຈົ້າໜ້າທີ່ກະຊວງການຕ່າງປະເທດອີກຄົນໜຶ່ງໄດ້ກ່າວວ່າ ທ່ານ Tillerson ຈະເດີນທາງ ໄປ ອີຕາລີ ໃນເດືອນເມສານີ້ ເພື່ອເຂົ້າຮ່ວມກອງປະຊຸມ ກຸ່ມ G-7 ແລະ ຫຼັງຈາກນັ້ນກໍຈະ ໄປ ຣັດເຊຍ ໃນລະຫວ່າງກອງປະຊຸມຖະແຫຼງຂ່າວນັ້ນ, ທ່ານ Toner ໄດ້ກ່າວວ່າ ທ່ານບໍ່ໄດ້ຮັບການ ປະກາດຢ່າງເປັນທາງການໃດໆ ກ່ຽວກັບ ການເດີນ ທາງໄປປະເທດ ຣັດເຊຍ ເທື່ອ, ແລະ ບໍ່ສາມາດເວົ້າໄດ້ວ່າ ທ່ານ Tillerson ຈະພົບປະກັບປະທານາທິບໍດີ ຣັດເຊຍ ທ່ານ Vladimir Putin ຫຼື ບໍ່ ແທນທີ່ຈະເຂົ້າຮ່ວມກອງປະຊຸມ ກັບບັນດາພັນທະມິດອົງການ NATO 28 ປະເທດເປັນ ຄັ້ງທຳອິດຂອງທ່ານນັ້ນ, ທ່ານ Tillerson ມີກຳນົດທີ່ຈະເຂົ້າຮ່ວມໃນການພົບປະ ລະ ຫວ່າງປະທານາທິບໍດີ ດໍໂນລ ທຣຳ ແລະປະທານປະເທດ ຈີນ ທ່ານ ສີ ຈິ່ນຜິງ ຢູ່ຣີສອດ Mar-a-Lago ຂອງທ່ານ ທຣຳ ຢູ່ລັດຟລໍຣິດາ ໃນວັນທີ 6 ຫາ 7 ເມສາເດືອນໜ້ານີ້ ອີງ ຕາມການລາຍງານຂອງອົງການຂ່າວ Reuters ເມື່ອມີການຖາມກ່ຽວກັບ ວ່າ ການບໍ່ເຂົ້າຮ່ວມໃນກອງປະຊຸມ NATO ຂອງທ່ານ Tillerson ນັ້ນ ຈະສົ່ງຂໍ້ຄວາມຫາບັນດາພັນທະມິດຂອງ ສະຫະລັດ ແນວໃດ, ທ່ານ Toner ໄດ້ກ່າວຢໍ້າວ່າ ສະຫະລັດ ຍັງຄົງມີຄວາມໝັ້ນໝາຍຕໍ່ອົງການ NATO ຢູ່ຄືເກົ່າ 100 ເປີເຊັນ